मुख्य सचेतक ने किए शिलान्यास लोकार्पण
मुख्यसचेतक कालूलाल गुर्जर ने गुरुवार को सुवाणा पंचायत समिति क्षेत्र में विभिन्न विकास कार्यों के शिलान्यास लोकार्पण किए। इस दौरान उन्होंने क्षेत्र में जनसुनवाई भी की। गुर्जर ने दांथल राजकीय उमावि में रमसा के तहत कक्षा कक्ष का उदघाटन किया।
मंगरोप राउमावि में प्रयोगशाला एवं कक्षाकक्ष का लोकार्पण किया। इस दौरान गुर्जर ने जनसुनवाई की तथा लोगों के अभाव अभियोग सुने। उन्होंने उपस्थित विभागीय अधिकारियों से उनका शीघ्र निराकरण कर संबंधित को राहत प्रदान करने के निर्देश भी दिए। कार्यक्रम में जिला प्रमुख पीरचंद सिंघवी, सुवाणा प्रधान सरोज गुर्जर, उपप्रधान लादूलाल जाट, बालूलाल आचार्य, दांथल सरपंच पूजा गुर्जर ममता कीर आदि उपस्थित थे।
hin_Deva hin_Deva hin_Deva